**Ministru kabineta noteikumu projekta „Solījuma par uzticību Latvijas Republikai došanas un parakstīšanas svinīgās ceremonijas kārtība” sākotnējās ietekmes novērtējuma ziņojums (anotācija)**

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Noteikumu projekts „Solījuma par uzticību Latvijas Republikai došanas un parakstīšanas svinīgās ceremonijas kārtība” (turpmāk – noteikumu projekts) ir izstrādāts, ievērojot Pilsonības likuma (2013.gada 9.maija likuma „Grozījumi Pilsonības likumā” redakcijā) 18.panta trešajā daļā noteikto deleģējumu un Pilsonības likuma (2013.gada 9.maija likuma „Grozījumi Pilsonības likumā” redakcijā) pārejas noteikumu 8.punktā Ministru kabinetam doto uzdevumu līdz 2013.gada 1.oktobrim izdot šā likuma 18.pantā paredzētos Ministru kabineta noteikumus. |
| 2. | Pašreizējā situācija un problēmas | Latvijas Republikas Saeima ir pieņēmusi likumu „Grozījumi Pilsonības likumā”, kas stāsies spēkā 2013.gada 1.oktobrī. Ar minēto likumu ir izdarīti grozījumi Pilsonības likuma 18.pantā, papildinot to ar nosacījumu, ka turpmāk persona, kuru uzņem Latvijas pilsonībā naturalizācijas kārtībā, ne tikai paraksta solījumu par uzticību Latvijas Republikai, bet arī šo solījumu dod īpašā, svinīgā ceremonijā. Ar minētajiem grozījumiem ir noteikts arī deleģējums Ministru kabinetam noteikt solījuma par uzticību Latvijas Republikai došanas un parakstīšanas svinīgās ceremonijas kārtību. Atbilstoši izdarītajiem grozījumiem ir nepieciešams izstrādāt noteikumu projektu „Solījuma par uzticību Latvijas Republikai došanas un parakstīšanas svinīgās ceremonijas kārtība”.Nosakot minēto regulējumu, būtiski mainās Pilsonības likumā ietvertā solījuma institūta īstenošanas procedūra. Atbilstoši spēkā esošajam regulējumam personas, iesniedzot naturalizācijas iesniegumu, vienlaicīgi paraksta solījumu par uzticību Latvijas Republikai. Tādējādi spēkā esošā procedūra neparedz īpašu svinīgo ceremoniju un līdz ar to arī īpašus pasākumus vai līdzekļus tās īstenošanai. Taču turpmāk nepieciešams nodrošināt ne tikai atsevišķu ceremoniju, bet arī minētā pasākuma svinīgumu atbilstoši jaunajam Pilsonības likumā ietvertajam regulējumam. Kā atzīts Latvijas Republikas Saeimas Sabiedrības saliedētības komisijas Naturalizācijas darba grupas sagatavotajā ziņojumā, kas tika izskatīts minētās komisijas 2013.gada 29.maija sēdē, „ceremonija nav tikai naturalizācijas procesa sekmīgs noslēgums, bet jaunā Latvijas pilsoņa ceļš uz pilnvērtīgu, garīgu iekļaušanos Latvijas pilsoņu lokā, latviešu sabiedrībā un kultūras dzīvē”. Tādējādi minētajā ziņojumā likumdevējs, nolūkā uzsvērt ne tikai atsevišķi solījuma par uzticību Latvijas Republikai došanas un parakstīšanas nozīmīgumu, bet arī Latvijas pilsonības iegūšanas nozīmīgumu, ierosina ne tikai formālos ceremonijas norises elementus, piemēram, Latvijas valsts himnas atskaņošanu, bet ierosina pasniegt Latvijas pilsonības pretendentam valsts dāvanu – ieejas kartes uz valsts muzejiem, nacionālajiem dabas parkiem u.tml., kas ne tikai padziļinātu Latvijas pilsonības pretendentu izpratni par Latvijas valsts vēsturi, bet tādējādi arī veicinātu Latvijas sabiedrības saliedētību. Līdz ar to, lai īstenotu likumdevēja uzdevumu, nepieciešami arī papildus finanšu līdzekļi. Papildus līdzekļu nepieciešamība radusies pēc Pilsonības likuma grozījumu pieņemšanas. Lai gan Pilsonības likuma grozījumu likumprojekts Latvijas Republikas Saeimā tika iesniegts 2011.gada 3.novembrī, sākotnēji norma par solījuma par uzticību Latvijas Republikai došanu un parakstīšanu svinīgā ceremonijā likumprojektā 1.lasījumam vispār nebija iekļauta un līdz ar to arī likumprojekta anotācijā nebija paredzēts papildus finansējuma aprēķins. Jautājums par solījuma par uzticību Latvijas Republikai procedūru tika diskutēts atbildīgajās Saeimas komisijās tikai pirms likumprojekta iesniegšanas 3.lasījumam, tātad neilgi pirms likuma „Grozījumi Pilsonības likumā” pieņemšanas. Tādējādi pirms tam nebija iespējams paredzēt šāda papildus finansējuma pieprasīšanas nepieciešamību un finansējuma apmērus ne 2013.gadā, ne arī turpmākajos gados. |
| 3. | Saistītie politikas ietekmes novērtējumi un pētījumi | Projekts šo jomu neskar. |
| 4. | Tiesiskā regulējuma mērķis un būtība | Ministru kabineta noteikumu projekts paredz kārtību, kādā persona, kuru uzņem Latvijas pilsonībā naturalizācijas kārtībā, svinīgā ceremonijā dod un paraksta solījumu par uzticību Latvijas Republikai. Noteikumu projekts paredz obligātos nosacījumus solījuma par uzticību Latvijas Republikai došanas un parakstīšanas ceremonijas norisei, lai nodrošinātu šīs ceremonijas svinīgumu, proti, ir noteikts, ka telpā, kur norisinās svinīgā ceremonija, ir jābūt izvietotiem Latvijas valsts karogam un Latvijas valsts ģerbonim, svinīgās ceremonijas sākumā tiek atskaņota Latvijas valsts himna, kā arī tiek noteikts, ka personas nolasa solījuma par uzticību Latvijas Republikai tekstu. Noteikumu projekts nosaka kārtību, kādā solījumu par uzticību Latvijas Republikai dod un paraksta personas ar invaliditāti, kuras funkcionēšanas ierobežojumu dēļ nevar nolasīt vai pašrocīgi parakstīt solījumu. Projekts nosaka Pilsonības un migrācijas lietu pārvaldes pienākumus svinīgās ceremonijas organizēšanā.  |
| 5. | Projekta izstrādē iesaistītās institūcijas | Pilsonības un migrācijas lietu pārvalde. |
| 6. | Iemesli, kādēļ netika nodrošināta sabiedrības līdzdalība | Projekts šo jomu neskar. |
| 7. | Cita informācija | Nav. |

|  |
| --- |
| **II. Tiesību akta projekta ietekme uz sabiedrību** |
| 1. | Sabiedrības mērķgrupa | Latvijas nepilsoņi, citu valstu pilsoņi un bezvalstnieki, kuri vēlas iegūt Latvijas pilsonību naturalizācijas kārtībā – aptuveni 2500 līdz 3000 personu gadā. |
| 2. | Citas sabiedrības grupas (bez mērķgrupas), kuras tiesiskais regulējums arī ietekmē vai varētu ietekmēt | Projekts šo jomu neskar. |
| 3. | Tiesiskā regulējuma finansiālā ietekme | Projekts šo jomu neskar. |
| 4. | Tiesiskā regulējuma nefinansiālā ietekme | Projekts šo jomu neskar. |
| 5. | Administratīvās procedūras raksturojums | Pilsonības un migrācijas lietu pārvalde, izskatot personas naturalizācijas iesniegumu un konstatējot, ka atbilstoši Pilsonības likuma (2013.gada 9.maija likuma „Grozījumi Pilsonības likumā” redakcijā)18.panta otrajā daļā noteiktajam nav šķēršļu personas uzņemšanai Latvijas pilsonībā, uzaicinās personu uz svinīgo ceremoniju dot un parakstīt solījumu par uzticību Latvijas Republikai, nosūtot uzaicinājumu pa pastu vai uz personas elektroniskā pasta adresi. Gada laikā paredzēts organizēt 80 svinīgās ceremonijas (Rīgā – 18, Daugavpilī un Liepājā – katrā 12, Jelgavā, Valmierā un Ventspilī – katrā 6, citās pilsētās – 20). Tādējādi svinīgās ceremonijas tiks organizētas pietiekami bieži, lai nodrošinātu iespēju katrai personai mēneša laikā no brīža, kad tiks konstatēts, ka nepastāv šķēršļu tās naturalizācijai, dot un parakstīt solījumu par uzticību Latvijas Republikai, kā arī, lai nodrošinātu iespēju personai, kura attaisnojošu iemeslu dēļ nav varējusi ierasties uz svinīgo ceremoniju, saprātīgā termiņā dot un parakstīt solījumu par uzticību Latvijas Republikai, nekavējot naturalizācijas iesnieguma izskatīšanu tā iemesla dēļ, ka personai būtu nepieciešams gaidīt kārtējo svinīgo ceremoniju. Pilsonības un migrācijas lietu pārvalde nodrošinās svinīgās ceremonijas norisi atbilstoši noteikumu projekta prasībām. Personas, kuras būs devušas un parakstījušas solījumu par uzticību Latvijas Republikai, tiks iekļautas Ministru kabineta rīkojuma projektā par uzņemšanu Latvijas pilsonībā naturalizācijas kārtībā. |
| 6. | Administratīvo izmaksu monetārs novērtējums | Projekts šo jomu neskar. |
| 7. | Cita informācija | Nav. |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| **Rādītāji** | **2013. gads** (tūkst. latu) | Turpmākie trīs gadi (tūkst. *euro*) |
| **2014** | **2015** | **2016** |
| Saskaņā ar valsts budžetu kārtējam gadam | Izmaiņas kārtējā gadā, salīdzinot ar budžetu kārtējam gadam | Izmaiņas, salīdzinot ar kārtējo gadu | Izmaiņas, salīdzinot ar kārtējo gadu | Izmaiņas, salīdzinot ar kārtējo gadu |
| 1 | 2 | 3 | 4 | 5 | 6 |
| 1. Budžeta ieņēmumi: | 0 | 0 | 66,5 | 66,5 | 66,5 |
| 1.1.valsts pamatbudžets, tai skaitā ieņēmumi no maksas pakalpojumiem un citi pašu ieņēmumi | 0 | 0 | 66,5 | 66,5 | 66,5 |
| 1.2. valsts speciālais budžets | 0 | 0 | 0 | 0 | 0 |
| 1.3. pašvaldību budžets | 0 | 0 | 0 | 0 | 0 |
| 2. Budžeta izdevumi: | 0 | 7,8  | 66,5 | 66,5 | 66,5 |
| 2.1. valsts pamatbudžets | 0 | 7,8  | 66,5 | 66,5 | 66,5 |
| 2.2. valsts speciālais budžets | 0 | 0 | 0 | 0 | 0 |
| 2.3. pašvaldību budžets  | 0 | 0 | 0 | 0 | 0 |
| 3. Finansiālā ietekme: | 0 | -7,8 | 0 | 0 | 0 |
| 3.1. valsts pamatbudžets | 0 | -7,8 | 0 | 0 | 0 |
| 3.2. speciālais budžets | 0 | 0 | 0 | 0 | 0 |
| 3.3. pašvaldību budžets  | 0 | 0 | 0 | 0 | 0 |
| 4. Finanšu līdzekļi papildu izde­vumu finansēšanai (kompensējošu izdevumu samazinājumu norāda ar "+" zīmi) | X | 7,8  | 0  | 0  | 0  |
| 7,8  | 0 | 0 | 0 |
| 0 | 0 | 0 | 0 |
| 5. Precizēta finansiālā ietekme: | X | 0 | 0 | 0 | 0 |
| 5.1. valsts pamatbudžets | 0 | 0 | 0 | 0 |
| 5.2. speciālais budžets | 0 | 0 | 0 | 0 |
| 5.3. pašvaldību budžets  | 0 | 0 | 0 | 0 |
| 6. Detalizēts ieņēmumu un izdevu­mu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā): | Sakarā ar to, ka grozījumi Pilsonības likumā stājas spēkā ar 2013.gada 1.oktobri, tiek prognozēts, ka jau 2013.gadā solījumu par uzticību Latvijas Republikai svinīgos apstākļos dos un parakstīs 300 personas un tiks organizētas 10 svinīgās ceremonijas. Lai nodrošinātu svinīgās ceremonijas norisi 2013.gadā, nepieciešami šādi izdevumi:* Latvijas valsts karoga un papildinātā mazā valsts ģerboņa iegādei (karogs) (12 gab. x Ls 20), (karoga turētājs – statīvs) (12 gab. x Ls 108), (karoga kāts) (12 gab. x Ls 17), (ģerbonis) (10 gab. x Ls 100) = Ls 2740 (I*KK 2300 Krājumi, materiāli, energoresursi, preces, biroja preces un inventārs*);
* solījuma par uzticību Latvijas Republikai veidlapu izgatavošanai (1000 gab. gadā x Ls 0.12) = Ls 120 *(IKK 2239 Pārējie iestādes administratīvie izdevumi)*;
* pasta izdevumiem 300 personu uzaicināšanai uz svinīgo ceremoniju (300 x Ls 1.18) (ierakstīta vēstule Ls 0.98+ aploksne Ls 0,05+ telefonsarunas Ls 0,15) = Ls 354 *(IKK 2219 Pārējie sakaru pakalpojumi)*;
* telpu nomai (10 svinīgās ceremonijas x 2 stundas x Ls 29 (vidēji Latvijā)) = Ls 580 (*IKK 2261* *Ēku, telpu īre un noma*);
* telpu noformēšanai (ceremonijas svinīguma nodrošināšanai – ziedi, sveces u.c.) (10 svinīgās ceremonijas x Ls 15) = Ls 150 *(IKK 2239 Pārējie iestādes administratīvie izdevumi)*;
* svinīgās ceremonijas vadīšanai (uzaicinātā persona, muzikālais pavadījums) (10 svinīgās ceremonijas x Ls 50) = Ls 500 *(IKK 2239 Pārējie iestādes administratīvie izdevumi)*;
* ziediem (Latvijas pilsonības pretendentu sveikšanai) (300 x Ls 3) = Ls 900 *(IKK 2239 Pārējie iestādes administratīvie izdevumi)*;
* valsts dāvanai Latvijas pilsonības pretendentiem (poligrāfisks izdevums (grāmata) vai ieejas karte valsts muzeja apmeklējumam) (300 x Ls 8) = Ls 2400 *(IKK 2239 Pārējie iestādes administratīvie izdevumi)*

(plānotās izmaksas tiks sastādītas, ņemot vērā līdzvērtīgu realizēto iepirkuma procedūru saņemtos finanšu piedāvājumus veicot esošā tirgus izpēti).Pavisam kopā 2013.gadā nepieciešams: Ls 7744 (*IKK 2000 Preces un pakalpojumi*).Izdevumu aprēķins solījuma par uzticību Latvijas Republikai došanas un parakstīšanas svinīgās ceremonijas nodrošināšanai veikts, pamatojoties uz statistikas datiem un prognozi, kas liecina, ka gadā naturalizēsies ne vairāk kā 3000 personas. Gada laikā paredzēts organizēt 80 svinīgās ceremonijas (Rīgā – 18, Daugavpilī un Liepājā – katrā 12, Jelgavā, Valmierā un Ventspilī – katrā 6, citās pilsētās – 20).Lai nodrošinātu solījuma par uzticību Latvijas Republikai došanas un parakstīšanas svinīgās ceremonijas organizēšanu atbilstoši likumdevēja mērķim, ik gadu nepieciešami šādi izdevumi (līdzekļi):* solījuma par uzticību Latvijas Republikai veidlapu izgatavošanai (3200 gab. gadā x Ls 0.12) = Ls 384 (546,38 *euro*) *(IKK 2239 Pārējie iestādes administratīvie izdevumi)*;
* pasta izdevumiem 3000 personu uzaicināšanai uz svinīgo ceremoniju (3000 x Ls 1.18) (ierakstīta vēstule Ls 0.98+ aploksne Ls 0,05+ telefonsarunas Ls 0,15) = Ls 3540(5036,97 *euro*) *(IKK 2219 Pārējie sakaru pakalpojumi)*;
* telpu nomai (80 svinīgās ceremonijas x 2 stundas x Ls 29 (vidēji Latvijā)) = Ls 4640 (6602,13 *euro*) *(IKK 2261 Ēku, telpu īre un noma)*;
* telpu noformēšanai (ceremonijas svinīguma nodrošināšanai – ziedi, sveces u.c.) (80 svinīgās ceremonijas x Ls 15) = Ls 1200 (1707,45 *euro*) *(IKK 2239 Pārējie iestādes administratīvie izdevumi)*;
* svinīgās ceremonijas vadīšanai (uzaicinātā persona, muzikālais pavadījums) (80 svinīgās ceremonijas x Ls 50) = Ls 4000 (5691,49 *euro*) *(IKK 2239 Pārējie iestādes administratīvie izdevumi)*;
* ziediem (Latvijas pilsonības pretendentu sveikšanai) (3000 x Ls 3) = Ls 9000 (12 805,85 *euro*) (*IKK 2239 Pārējie iestādes administratīvie izdevumi);*
* valsts dāvanai Latvijas pilsonības pretendentiem (poligrāfisks izdevums (grāmata) vai ieejas karte valsts muzeja apmeklējumam) (3000 x Ls 8) = Ls 24000 (34 148,92 *euro*) *(IKK 2239 Pārējie iestādes administratīvie izdevumi)*

(plānotās izmaksas tiks sastādītas, ņemot vērā līdzvērtīgu realizēto iepirkuma procedūru saņemtos finanšu piedāvājumus veicot esošā tirgus izpēti).Lai nodrošinātu solījuma par uzticību Latvijas Republikai došanas un parakstīšanas svinīgās ceremonijas norisi atbilstoši likumdevēja mērķim, 2014.gadā un turpmāk katru gadu pavisam kopā nepieciešams: Ls 46 764 (66 539 *euro*) (*Kārtējie* *IKK 2000 Preces un pakalpojumi*). |
| 6.1. detalizēts ieņēmumu aprēķins |
| 6.2. detalizēts izdevumu aprēķins |
| 7. Cita informācija | Lai nodrošinātu papildu nepieciešamo finansējumu solījuma par uzticību Latvijas Republikai došanas un parakstīšanas svinīgās ceremonijas nodrošināšanai:* 2013.gadā, Iekšlietu ministrija ir sagatavojusi Ministru kabineta rīkojuma projektu „Par apropriācijas pārdali starp Iekšlietu ministrijas budžeta programmām, apakšprogrammām un pasākumiem 2013.gadā”, kas paredz pārdalīt finansējumu 7 744 latu apmērā. Rīkojuma projekts izskatīts un atbalstīts Ministru kabineta 2013.gada 22.oktobra sēdē (TA-3097);
* 2014.gadā−2016.gadā, Iekšlietu ministrija ir sagatavojusi un iesniegusi priekšlikumus Finanšu ministrijā (2013.gada 18.oktobra vēstule Nr.1-40/2763) likumprojekta „Par valsts budžetu 2014.gadam” un likumprojekta „Par vidēja termiņa budžeta ietvaru 2014., 2015. un 2016.gadam” izskatīšanai Saeimā otrajā lasījumā, kas paredz piešķirt finansējumu 2014.-2016.gadā 66 539 *euro* apmērā (ik gadu) Pilsonības un migrācijas lietu pārvaldei. Izpildot Ministru kabineta komitejas 2013.gada 14.oktobra sēdē doto uzdevumu (prot. Nr.38, 3§, 2.p.), Iekšlietu ministrija ir precizējusi finansējamo pasākumu sarakstu, tajā skaitā iekļaujot sarakstā arī Pilsonības un migrācijas lietu pārvaldei nepieciešamo finansējumu 66 539 *euro* apmērā un precizēto sarakstu izdevumu apjoma palielināšanai saskaņojusi ar Finanšu ministriju. Finanšu ministrija ir sniegusi atzinumu (2013.gada 18.oktobra vēstule Nr.A-IEM/2-6552), kurā tā ir norādījusi, ka neiebilst pret sarakstā iekļauto pasākumu iesniegšanu priekšlikumiem likumprojekta „Par valsts budžetu 2014.gadam” un likumprojekta „Par vidēja termiņa budžeta ietvaru 2014., 2015. un 2016.gadam” izskatīšanai Saeimā otrajā lasījumā. Finansēšanas avots ir papildus plānotie ieņēmumi no naudas sodiem, ko uzliek Valsts policija par pārkāpumiem ceļu satiksmē, kas fiksēti ar Valsts policijai piederošajiem tehniskajiem līdzekļiem.
* Iekšlietu ministrijas priekšlikumi likumprojekta „Par valsts budžetu 2014.gadam” un likumprojekta „Par vidēja termiņa budžeta ietvaru 2014., 2015. un 2016.gadam” izskatīšanai Saeimā otrajā lasījumā, kas paredz papildu finansējuma piešķiršanu solījuma par uzticību Latvijas Republikai došanas un parakstīšanas svinīgās ceremonijas nodrošināšanai, ir atbalstīti Ministru kabineta 2013.gada 29.oktobra sēdē.
 |
| **VI. Sabiedrības līdzdalība un šīs līdzdalības rezultāti** |
| 1. | Sabiedrības informēšana par projekta izstrādes uzsākšanu | Noteikumu projekts pirms izsludināšanas Valsts sekretāru sanāksmē publicēts Pilsonības un migrācijas lietu pārvaldes un Iekšlietu ministrijas mājas lapā. |
| 2. | Sabiedrības līdzdalība projekta izstrādē | Līdz noteikumu projekta izsludināšanai Valsts sekretāru sanāksmē komentāri par projektu nav saņemti. |
| 3. | Sabiedrības līdzdalības rezultāti | Projekts šo jomu neskar. |
| 4. | Saeimas un ekspertu līdzdalība | Latvijas Republikas Saeimas Sabiedrības saliedētības komisijas izveidotā Naturalizācijas darba grupa vienojās par solījuma par uzticību Latvijas Republikai došanas un parakstīšanas svinīgās ceremonijas kārtību. |
| 5. | Cita informācija | Nav. |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Pilsonības un migrācijas lietu pārvalde.  |
| 2. | Projekta izpildes ietekme uz pārvaldes funkcijām | Projekts pārvaldes uzdevumus paplašina, jo papildus esošajām naturalizācijas iesnieguma izskatīšanas procedūrām personas jāaicina dot un parakstīt solījumu par uzticību Latvijas Republikai atsevišķā svinīgā ceremonijā, kā arī jānodrošina svinīgās ceremonijas norise. Palielināsies izvērtējamās informācijas apjoms, kas nepieciešama, lai noteiktu personas atbilstību Pilsonības likumā noteiktajām personas naturalizācijas prasībām. |
| 3. | Projekta izpildes ietekme uz pārvaldes institucionālo struktūru. Jaunu institūciju izveide | Jaunas institūcijas netiek izveidotas. |
| 4. | Projekta izpildes ietekme uz pārvaldes institucionālo struktūru. Esošu institūciju likvidācija | Esošās institūcijas netiek likvidētas. |
| 5. | Projekta izpildes ietekme uz pārvaldes institucionālo struktūru. Esošu institūciju reorganizācija | Esošās institūcijas netiek reorganizētas. |
| 6. | Cita informācija | Nav. |

Anotācijas IV un V sadaļa – projekts šīs jomas neskar.

Iekšlietu ministrs R.Kozlovskis

Vīza: valsts sekretāre I.Pētersone - Godmane

01.11.2013. 09:10

2276

I.Gorbunovs

67219675, igors.gorbunovs@pmlp.gov.lv